Jonny Wilkinson

Jonathan Peter Wilkinson, gebore op 25 Mei 1979, is 'n voormalige Engelse rugbyspeler. Hy het 'n losskakel vir Newcastle Falcons en Toulon gespeel en Engeland en die Britse en Ierse Leeus verteenwoordig. Hy is veral bekend daarvoor dat hy die wendoel in die Rugbywêreldbeker 2003 behaal het en word algemeen erken as een van die beste rugbyspelers van alle tye. 

Hy het twaalf seisoene klubrugby gespeel in die Engelse premierskap met Newcastle Falcons. In 2009 verhuis hy na Toulon, waar hy twee Heineken Cups en een Top 14-kampioenskap in vyf seisoene gewen het.

Wilkinson het 91 keer vir Engeland gespeel. Hy was 'n integrale lid van die Engelse groep wat die Wêreldbeker in 2003 gewen het en die wendoel in die laaste minuut van ekstra tyd teen Australië in die eindstryd behaal het. 

Hy het van verskeie beserings herstel en was deel van die Engelse span wat die eindstryd van die Rugbywêreldbeker 2007 gehaal het. Hy het twee keer saam met die Britse en Ierse Leeus getoer, in 2001 na Australië en 2005 na Nieu-Seeland.

Hy het na die einde van die 2014 seisoen uit rugby getree. In 2016 word hy opgeneem in die World Rugby Hall of Fame. Wilkinson is tans 'n TV aanbieder vir ITV Sport. Hulle bied dekking van die Sesnasies-toernooi, Rugbywêreldbeker en ander rugbybyeenkomste.

Verwysings